
Tirgus izpētes “Projekta “GEAR UP!” video izstrāde”
nolikums


1. Iepirkuma priekšmets: Projekta “GEAR UP!” noslēguma video izstrāde.

2.Iepirkuma veids: cenu aptauja.

3.Pasūtītājs:

Pasūtītājs:	Latvijas Platforma attīstības sadarbībai LAPAS
Reģistrācijas numurs	40008084078
Juridiskā adrese	Meistaru iela 10, Rīga, LV-1050
Iepirkuma kontaktpersona	Andra Jakoviča, komunikācijas vadītāja. E-pasts: andra.jakovica@lapas.lv, Tel. 25445765.


4. Iepirkums tiek finansēts ES DEAR programmas projekta GEAR UP! – Global citizenship Education Actions to strengthen youth engagement through local support to Local Authorities (LA’s) and Civil Society Organisations (CSO) to accelerate progress towards sustainable development ietvaros.

5.Iepirkuma izpildes laiks: 01.09.2026. - 31.03.2027.

6. Darbu izpildei pieejamais finansējums - 12 000 EUR (šajā summā iekļauti visi nodokļi)

7. Piekļuve iepirkuma procedūras dokumentiem, papildu informācijas sniegšana un informācijas apmaiņa:
7.1. Pasūtītājs nodrošina brīvu un tiešu elektronisku piekļuvi tirgus izpētes dokumentiem www.lapas.lv
7.2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz trīs darbdienu laikā, bet ne vēlāk kā trīs dienas pirms piedāvājumu iesniegšanas termiņa beigām.
7.3. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju www.lapas.lv
7.4. Informācijas apmaiņa starp pasūtītāju un piegādātājiem notiek elektroniski.


8.Piedāvājuma iesniegšanas termiņš – 5.08.2026. plkst. 9.00, nosūtot pieteikumu uz e-pasta adresi: andra.jakovica@lapas.lv , norādot e-pasta priekšmetā “Tirgus izpēte_video izstrāde_GEAR UP”

9. Piedāvājums sastāv no:
9.1. Tehniskā piedāvājuma (2.pielikums), atbilstoši Tehniskajai specifikācijai (1.pielikums);
9.2. Pretendenta kvalifikāciju apliecinošiem dokumentiem:
9.2.1.Pretendenta pieredzes apraksta par atbilstību kvalifikācijas prasībām (brīvā formā);
9.2.2.Speciālistu CV
9.3. Finanšu piedāvājuma (3.pielikums).
10. Piedāvājumu iesniedz:
10.1. elektroniski ar standarta biroja programmatūras rīkiem nolasāmā formātā;
10.2. parakstot ar drošu elektronisko parakstu un laika zīmogu (piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības);
10.3. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim;
10.4. piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem;
10.5. piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents. 





11. Kvalifikācijas prasības:
11.1. Pretendentam pēdējo 3,5 (trīs ar pus) gadu laikā (2023., 2024., 2025. un 2026.gadā līdz piedāvājuma iesniegšanas brīdim) ir bijusi pieredze vismaz 3 (trīs) ar cenu aptaujas priekšmetu saistītu līdzīgu video pakalpojumu sniegšanā, kur katra video garums ir vismaz 2 minūtes. Ar līdzīgiem video pakalpojumiem tiek saprasti video sižeti, video stāsti un video filmas vai cita veida video materiāli;
11.2. Pretendentam pēdējo 3,5 (trīs ar pus) gadu laikā (2023., 2024., 2025. un 2026.gadā līdz piedāvājuma iesniegšanas brīdim) ir bijusi pieredze vismaz 1 (viena) video filmēšanā projektam, kas norit vairākās valstīs;
11.3. Pretendenta speciālistam/iem jāpārvalda angļu valoda tādā līmenī, lai varētu sagatavot vadlīnijas filmēšanai angļu valodā un sazināties ar partneriem ārvalstīs.
11.4. Pretendentam cenu aptaujas priekšmeta izpildē jāpiesaista vismaz 2 (divi) speciālisti:
1. radošais speciālists, kuram pēdējo 3,5 (trīs ar pus) gadu laikā (2023., 2024., 2025. un 2026. gadā līdz piedāvājuma iesniegšanas brīdim) ir bijusi pieredze video materiālu radošās koncepcijas izstrādē un ieviešanā, tai skaitā, starptautiskiem projektiem;
2. video speciālists, kuram pēdējo 3,5 (trīs ar pus) gadu laikā (2023., 2024., 2025. un 2026.gadā līdz piedāvājuma iesniegšanas brīdim)ir bijusi pieredze video izstrādē, vismaz 3 projektiem.
Abas funkcijas var veikt viena persona, ja ir atbilstoša kvalifikācija.





1.pielikums

Tehniskā specifikācija
1.Par projektu
Projekts GEAR UP! – Global citizenship Education Actions to strengthen youth engagement through local support to Local Authorities (LA’s) and Civil Society Organisations (CSO) to accelerate progress towards sustainable development
Projekts tiek īstenotas ar Eiropas Savienības DEAR (Development Education and Awareness Raising) programmas finansiālu atbalstu.
Projekta mērķis ir veicināt globālās pilsoniskās izglītības pasākumus, lai stiprinātu jauniešu iesaistīšanos un paātrinātu virzību uz ANO Dienaskārtības 2030 noteikto ilgtspējīgas attīstības mērķu sasniegšanu. GEAR UP! veicina ciešu sadarbību starp Eiropas vietējām iestādēm un pilsoniskās sabiedrības organizācijām, veicinot pilsonisko līdzdalību un Eiropas pilsonību. Izmantojot finanšu atbalsta instrumentu, GEAR UP! tiešā veidā iesaista daudzas vietējās pārvaldes iestādes un pilsoniskās sabiedrības organizācijas, jo īpaši jaunatni.
Piemēram, Latvijā šī projekta ietvaros 2025. un 2026. gadā notika projektu konkurss “LAPAS savieno”, kurā grantus līdz 10 000 EUR saņēma nelielas nevalstiskās organizācijas (NVO). Apstiprinātos projektus vieno mērķis stiprināt sabiedrības noturību un jauniešu spēju kritiski izvērtēt globālos procesus, sasaistot tos ar ikdienu Latvijā.  
Projekts GEAR-UP! tiek īstenots astoņās Eiropas valstīs, ko pārstāv projekta partneri - Itālijā, Spānijā, Vācijā, Francijā, Čehijā, Latvijā, Horvātijā un Ungārijā; atsevišķas aktivitātes notiek arī 5 IPA valstīs (ES kandidātvalstis un potenciālās kandidātvalstis): Albānijā, Bosnijā un Hercegovinā,  Melnkalnē, Ziemeļmaķedonijā un Serbijā.
Plašāka informācija par projektu: 
https://lapas.lv/works/projekti/dear-lot5-2024-2027/
https://lapas.lv/news/2025_08_18_otrais_projektu_konkurss_rezultati/
https://lapas.lv/news/2026-04-08_LAPAS_savieno_4_karta_rezultati/
https://dearprogramme.eu/project/gear-up/





2. Iepirkuma priekšmets
2.1. ES DEAR programmas projekta GEAR-UP noslēguma video izstrāde, kas atspoguļo projekta rezultātus 8 projekta norises valstīs un IPA valstu grupā kopā (5 Bakānu valstis: Albānija, Bosnija un Hercegovina, Melnkalne, Ziemeļmaķedonija un Serbija). Kopējā video plānotais garums – 12 minūtes.

2.2. 9 atsevišķu video izveide (8 ES valstīm un IPA valstu grupai kopā), izmantojot garā video filmēšanas laikā iegūto materiālu un to papildinot (+1 viena intervija ar mērķa grupu, piefilmējumi, grafiskā informācija). Garums -līdz 2 minūtēm (katrs video). 
Galvenais video uzdevums - atspoguļot projekta ietekmi caur mērķauditorijas (jauniešu) stāstiem. Jābūt pārstāvētām visām projekta partneru valstīm un IPA valstīm kā grupai. Gala produktu mērķis ir informēt par projekta rezultātiem, demonstrēt sasniegto ietekmi un popularizēt ES DEAR programmas ieguldījumu.
Garā video mērķauditorija ir nozares profesionāļi, NVO un pašvaldības projekta partneru valstīs.
Īsā video mērķauditorija ir paša projekta mērķa grupa - jaunieši, kuri ar video starpniecību uzzinās vairāk par iespējām iesaistīties projektos savā pilsētā vai ciemā. 
Video paredzēti projekta publicitātes vajadzībām. Garais video tiks ievietots projekta partneru mājas lapās un youtube kanālos, bet īsie video galvenokārt ir paredzēti publicēšanai sociālajos medijos. Papildus tam gan garais, gan īsie video ir izmantojami pasākumos un prezentācijās, kurās nepieciešams sniegt ieskatu ES DEAR programmas rezultātos vai prezentēt iesaistīto organizāciju darbu.
3.Iepirkuma apjoms:
3.1. Radošās koncepcijas izstrāde iepirkuma priekšmetam (Tehniskās specifikācijas 2.1. un 2.2.apakšpunkts);

3.2. Video scenārija izstrāde;

3.3. Projekta video filmēšanas koordinēšana partnervalstīs:
3.3.1. vadlīniju izstrāde angļu valodā interviju filmēšanai ar projekta mērķauditoriju – jauniešiem projekta norises valstīs. Plānots, ka katrā projekta valstī jānointervē vismaz 2 jaunieši, kas katrs pārstāv citu projektu;
3.3.2. vietējo video operatoru izvēle un izpildes kavlitātes kontroles nodrošināšana. Projekta partnerorganizācijas sniegs organizatorisku atbalstu intervējamo un filmēšanas vietu koordinēšanā.
3.3.3. Interviju filmēšana ar mērķauditoriju Latvijā, izveidojot video, kas var kalpot par paraugu filmēšnai citās valstīs.
3.3.4. Vadoties no radošās koncepcijas – atbilstošu vizuālo piefilmējumu nodrošināšana.
Lūdzam ņemt vērā, ka, piefilmējumi no projekta norisēm būs pieejami tikai atsevišķos gadījumos, tāpēc vēlami arī grafiskie vai citi radošie risinājumi.
3.3.5. Statistikas datu par projektiem katrā valstī vizualizācija (piemēram, cik projekti katrā valstī, kādas auditorijas grupas iesaistītas, kādas tēmas aplūkotas u.tml.) un iekļaušana video.
3.4. Kopējā un atsevišķo video montāža, iekļaujot projekta vizuālo identitāti un nodrošinot atsauces uz ES DEAR programmas finansējumu.
3.5. Subtitru angļu valodā uzlikšana gala video, kā arī attiecīgās valsts valodas subtitru uzlikšana atsevišķajiem video.
Iespējams izmantot mākslīgo intelektu, projektu partneri nodrošinās teksta pārbaudi.
4.  Video struktūra un saturs (pamatprasības, tās var precizēt, vienojoties)
4.1. Garā video saturā pretendentam video jāiekļauj:
4.1.1.Ievada daļa: īss pārskats par projekta Gear-Up! mērķi un galvenajām aktivitātēm un to norises vietām, mērķauditoriju, finansētāju un projekta galvenajiem sasniegumiem. Šim nolūkam iespējams izmantot esošus piefilmējumus no dažiem projekta pasākumiem un intervijas ar projekta vadītāju un atsevišķiem partneriem. Daļa no informācijas atspoguļojama ar animētām datu vizualizācijām. Orientējošais garums - 1,5 min.
4.1.2.Galvenā daļa: šo daļu veidos intervijas ar projekta mērķauditorijas pārstāvjiem - jauniešiem - 8 projekta norises valstīs un vienā no IPA valstīm, kuru rekomendēs pasūtītājs. Katra intervija tiek papildināta ar datu vizualizāciju par projekta sasniegumiem konkrētajā valstī. Orientējošais garums - 1 min katrai valstij, kopā 9 min,
4.1.3. Noslēgums: secinājumi un uzsaukums (Call to Action). Norādes, kur atrodama papildu informācija (mājas lapas, sociālie mediji) par īstenotajiem projektiem. Projekta partneru logo. Projekta logo un atsauce uz ES finansējumu. Orientējošais garums - 1 min
4.2. Īsā video saturs: Cilvēkstāsts - projekta ietekmi izstāsta 2 projekta mērķauditorijas pārstāvji, katrs pārstāv citu projektu.. Statistikas datu vizualizācijas. Attiecīgās valsts projekta partneru logo. Orientējošais garums - līdz 2 min.
5. Video pieeja 
Svarīga šīs koncepcijas sastāvdaļa ir katrā valstī iekļaut intervijas ar mērķa grupas pārstāvijiem (jauniešiem), kuri spēj personiskā un emocionālā veidā izstāstīt savu stāstu. Komunikācijas centrā ir pieredzes stāsts, kas tiek papildināts ar vizualizētiem statistikas datiem, lai būtu redzami arī skaidri pierādījumi par projekta ietekmi.
6. Tehniskās prasības
6.1. Garākais video: Garums: līdz 12 min., filmēšana vismaz 4K izšķirtspējā, Full HD gala fails, horizontālais formāts (16:9).
6.2. Īsie video: Garums: līdz 2 min., filmēšana vismaz 4K izšķirtspējā, Full HD gala fails, vertikāls formāts (9:16) 
6.3. Visiem video jānodrošina: profesionāla skaņas ierakstīšana, krāsu korekcija, skaņas apstrāde, licencēta mūzika, titru uzlikšana, ES fondu publicitātes prasību ievērošana.
7. Autortiesības
Visas autortiesības uz sagatavoto materiālu pieder pasūtītājam, kurš video drīkst izmantot bez termiņa ierobežojuma visās digitālajās platformās un TV.
8. Laika plāns, nodevumi un finanšu plūsma*
Uzdevums	Termiņš	Nodevums	Finansējums
Ievada tikšanās	2026.g. 10. septembris, ne vēlāk kā 2 nedēļas pēc līguma noslēgšanas	Sanāksmes kopsavilkums	20% līguma summas: avansa maksājums
Radošās koncepcijas un scenārija izstrāde un saskaņošana ar pasūtītāju (ietver datu vizualizācijas konceptu)	2026.g. 8. oktobris, ne vēlāk kā divus mēnešus pēc līguma noslēgšanas	Radošā koncepcija un scenārijs	50% līguma summas
Filmēšanas nodrošināšana un saskaņošana ar pasūtītāju	2026.g. 12. oktobris - 2027.g. 31. janvāris	10 video faili	20% līguma summas
Saskaņošanas sanāksme ar pasūtītāju	2027.gada 22. februāris		
Gala video iesniegšana	2027.gada 31.marts	video faili ar un bez subtitriem (20 faili);	7.2. rediģējami video faili (1+9 faili);	7.3. subtitru faili (.srt, 1+9 faili));	7.4. mūzikas licenču apliecinošie dokumenti	10% līguma summas


*Plānu var mainīt, abām pusēm vienojoties par izmaiņām



















2.pielikums

Tehniskais piedāvājums

1. Informācija par Pretendentu:
1.1. Pretendenta nosaukums/vārds, uzvārds:  
1.2. Reģistrācijas Nr./personas kods:  
1.3. Juridiskā adrese/deklarētā adrese:  
1.4. Tālruņa Nr.:  
1.5. E-pasta adrese:  

2. Informācija par Pretendenta kontaktpersonu (ja attiecināms):
2.1. Kontaktpersonas vārds, uzvārds, ieņemamais amats:  
2.2.Tālruņa numurs, e-pasta adrese: 

3. Noslēguma video radošā risinājuma apraksts (- 300 vārdiem)

4. Vizuālā stila piemērs: video fragments, attēli, kas raksturo pretendenta izvēlēto pieeju.

5. Cita informācija, atbilstoši Tehniskajai specifikācijai (1.pielikums).

